Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: szervezeti egység még ebben az évben felül fogja vizsgálni, és megteszi a szükséges felügyeleti intézkedést. A köztisztviselõk jogállásáról szóló 1992. évi XXIII. törvény 21. § (2) bekezdése mérlegelési jogkört biztosít a munkáltatói jogkör
Paragraph Index: 493

szervezeti egység még ebben az évben felül fogja vizsgálni, és megteszi a szükséges felügyeleti intézkedést. A köztisztviselõk jogállásáról szóló 1992. évi XXIII. törvény 21. § (2) bekezdése mérlegelési jogkört biztosít a munkáltatói jogkör gyakorlójának a munkavégzésre irányuló egyéb, és további jogviszony engedélyezésénél. A minisztérium már ismertette a megyei (fõvárosi) földhivatalok vezetõivel mely szempontok érvényesülését tartja kívánatosnak a jogkör gyakorlásakor. Az ügy jelentõségére tekintettel utasításban adja ki, hogy összeférhetetlennek kell tekintetni minden olyan jogviszonyt, amely miatt adott ügyben a Ket. szerinti kizárás megállapításának lehet helye, illetve amelynek gyakorlása a közigazgatási hatósági eljárás alapelveit oly módon sértené, hogy a kérelmek elbírálásakor a jogszabályban elõ nem írt szempont érvényesül, így különösen akkor, ha bármely kérelem elbírálását attól teszik függõvé, hogy az adott jogviszonyhoz kapcsolódó szolgáltatást igénybe vették-e. Tekintettel arra, hogy a miniszter a biztos megkeresésére a jelentésben megállapított visszásságok megszüntetése érdekében már megtette a szükséges intézkedéseket, az országgyûlési biztos további intézkedéseket nem kezdeményezet, de minisztert arra kérte, hogy az intézkedései eredményérõl írásban adjon részletes tájékoztatást. Az országgyûlési biztos kezdeményezése elérte célját, azok részben megvalósultak, a kilátásba helyezett intézkedésekrõl szóló tájékoztatásra meghatározott idõ még nem telt el. OBH 2016/2005. A szociális biztonsághoz, valamint a tisztességes eljáráshoz való alkotmányos alapjoggal összefüggõ visszásságot okoz a nyugdíjbiztosítási igazgatóság, ha a magyar–szovjet szociálpolitikai egyezmény szabályai szerint jogos nyugdíjigényére csak a kérelemre indított vizsgálat eredményeként évekkel késõbb kapja meg szolgálati nyugdíját. A panaszos az Országgyûlési Biztosok Panaszirodáján személyes megjelenésekor benyújtott beadványában elõadta, hogy 2000. július 19-én áttelepült Ukrajnából, ahol szolgálati nyugdíjas volt. Ott lemondott nyugdíjáról, hogy Magyarországon a magyar–szovjet szociálpolitikai egyezmény alapján kérje nyugdíja újbóli megállapítását. A kérelmet azonban az igény elbírálására hatáskörrel rendelkezõ nyugdíjbiztosítási igazgatóság – a Belügyminisztérium Nyugdíjmegállapító Osztály írásos véleményének is a birtokában – I. és II. fokon is elutasította jogosultság hiányában, mert nem rendelkezett a jogosultsághoz szükséges 25 év szolgálati idõvel. Az áttelepülést követõen Bt.-t hozott létre, járulékot azonban csak mint nyugdíjas fizetett. Mivel a nyugdíja nem került megállapításra, járuléktartozása keletkezett, melynek megfizetése – anyagi körülményei miatt – meghaladta lehetõségeit. Csak 2005. januárban tudott elhelyezkedni. Úgy véli, hogy meg kellett volna állapítani a nyugdíját, mivel tartozásából 130 000 Ft-ot megfizetett, így a többit a megállapított nyugdíjából tudná rendezni. A fenti helyzet – véleménye szerint – a nyugdíjbiztosító téves tájékoztatásának a következménye. Az országgyûlési biztos a szociális biztonsághoz és a tisztességes eljáráshoz való alapjog sérelmének gyanúja miatt indított vizsgálatot, melynek keretében a nyugdíjbiztosítási igazgatóság vezetõjét saját jogú vizsgálat lefolytatására kérte. A panaszos meghallgatására pedig a szolgálati nyugdíjra jogosultság megállapítására hatáskörrel és illetékességgel rendelkezõ Belügyminisztérium nyugdíjmegállapító szervének vezetõjét kérte fel. A vizsgálat eredményeként az országgyûlési biztos megállapította, hogy sérült a panaszos szociális biztonsághoz, valamint a jogállamiságból levezethetõ tisztességes eljáráshoz való alkotmányos alapjoga, mivel a magyar–szovjet 2006/162/II. szám szociálpolitikai egyezmény szabályai szerint 2001. május 1-jétõl jogos nyugdíjigényére a nyugdíjbiztosítási igazgatóság csak 2005. augusztus 10-én, a panasz alapján indított vizsgálat eredményeként hozott megállapító határozatot. A téves döntést a két nyugdíjbiztosítási szerv közötti kommunikációs pontatlanság eredményezte. Tekintettel azonban arra, hogy a vizsgálat mindkét illetékes szerv soron kívüli és gondos munkája következtében eredménnyel zárult, az országgyûlési biztos nem tett ajánlást. Mindkét nyugdíjmegállapító szerv vezetõjének figyelmét felhívta, hogy a hasonló esetek elkerülése érdekében a jövõben az ügyfelek érdekeit képviselve szorosabban mûködjenek együtt. A biztos tájékoztatta a panaszost, hogy a 2001. május 1-jétõl fennálló nyugdíjas státusza alapján, mint egyéni vállalkozó 5%-os baleseti járadék megfizetésére kötelezett, munkavállalóként azonban nincs nyugdíjjárulék és egészségbiztosítási járulék fizetési kötelezettsége. A vállalkozóként jogalap nélkül befizetett járulékot az adózás rendjérõl szóló

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes